text: ভারতের কলেজে ন'গ্ন করা হল ছাত্রীদের, প্রতিবাদে বিক্ষোভ | BD24Live.com
  ভারতের কলেজে ন'গ্ন করা হল ছাত্রীদের, প্রতিবাদে বিক্ষোভ
  প্রকাশিত: ৭:১৬ অপরাহ্ণ, ১৮ ফেব্রুয়ারি ২০২০
  ভারতের প্রধানমন্ত্রী নরেন্দ্র মোদির জন্মস্থান গুজরাট রাজ্যের ভুজ শহরে মেয়েদের একটি কলেজে শিক্ষার্থীদের ন'গ্ন করার প্রতিবাদ হয়েছে। ওই কলেজের বাগানে ব্যবহৃত স্যা'নিটারি প্যা'ড পড়ে থাকায় তাদের বি'ব'স্ত্র করা হয় বলে অভিযোগ। ব্রিটিশ সংবাদমাধ্যম বিবিসি এ খবর জানিয়েছে। বিক্ষোভে অংশ নেয়া শাহজানন্দ গার্লস ইনস্টিটিউটের শিক্ষার্থীরা জানান, কলেজ কর্তৃপক্ষ বাথরুমে নিয়ে গিয়ে এক এক করে ৬৮ জন শিক্ষার্থীকে ন'গ্ন হতে বলেন। ঘটনার শিকার ভুক্তভোগী এক শিক্ষার্থী বিক্ষোভে অংশ নিয়ে বলেন, 'আমাদের যে অবমাননা সহ্য করতে হয়েছে তা ভাষায় প্রকাশ করা যায় না।'
  কলেজের নিয়ম অনুযায়ী, ঋতু'স্রাব হলে মেয়েরা হোস্টেলে থাকতে পারে না। সেই সময় তাদের বেসমেন্টে (ভবনের নিচে) থাকতে হয়। তাদের রান্নাঘর ও মন্দিরে যাওয়ারও অনুমতি নেই। এছাড়া ক্লাস চলাকালীন একেবারে পেছনের সারিতে বসতে হয়। এমনকী অন্য ছাত্র ছাত্রীদের স্পর্শও করতে দেওয়া হয় না। খেতে হয় আলাদা। হোস্টেলটির কর্মকর্তা কলেজের অধ্যক্ষর কাছে অভিযোগ করেন, বেশ কিছু মেয়ে ঋতু'স্রাবের সময় ধর্মীয় নীতি লঙ্ঘন করছে। এরপরই ছাত্রীদেরকে ক্লাস থেকে টেনে বের করে বাথ'রুমে নিয়ে তাদের ঋতু'স্রাব চলছে কিনা তা পরীক্ষা করা হয়। ছাত্রীদের পরিধেয় পায়জামা ও অন্ত'র্বাস খুলিয়ে তা পরীক্ষা করে দেখেন নারী শিক্ষকরা।
  হেনস্তার শিকার কলেজটির এক ছাত্রী বিবিসিকে জানান, ঋতু'স্রাব চলছে এমন মেয়েদের চিহ্নিত করতে একটি নিবন্ধন খাতা রেখেছে হোস্টেল কর্তৃপক্ষ। যাদের মাসিক চলছে, তাদের ওই খাতায় নাম লিখতে হয়। এক ছাত্রীর বাবা বলেন, তিনি হোস্টেলে গেলে তার মেয়েসহ কয়েকজন ছাত্রী তার কাছে এসে কাঁদতে কাঁদতে কষ্টে থাকার কথা জানায়। সূত্র: বিবিসি